**Börsiteade**

**19.03.2025**

**Coop Pank 2024. aasta auditeeritud majandusaasta aruanne**

Coop Pank juhatus on koostanud 2024. aasta majandusaasta auditeeritud aruande. Võrreldes 13. veebruaril 2025 avaldatud auditeerimata majandustulemustega ei ole auditeeritud aruandes finantstulemuste osas erinevusi.

Coop Pank AS konsolideeritud aastaaruanne 2024 on lisatud sellele teatele ja tehakse kättesaadavaks panga kodulehel aadressil: <https://www.cooppank.ee/finantsaruanded>

Aastaaruanne esitatakse kinnitamiseks aktsionäride üldkoosolekule.

Coop Panga 2024. aasta äritulemusi mõjutas positiivselt korralik ärimahtude kasv – head kasvu näitas nii klientide arv kui ka laenuportfell. Üleüldisel majandus- ja intressikeskkonnal oli äritulemustele negatiivne mõju.

* 2024. aasta lõpuks ulatus Coop Panga klientide arv 208 000-ni, kellest 99 400 olid aktiivsed arveldajad. Aastaga kasvas Coop Panga klientide arv 26 000 võrra (+14%) ja aktiivselt arveldavate klientide arv 17 400 võrra (+21%).
* 2024. aasta lõpu seisuga ulatus Coop Panga hoiuste maht 1,89 miljardi euroni, kasvades aastaga 164 miljoni euro võrra (+10%). Panga hoiuste turuosa kasvas aastaga 6,0% pealt 6,1% peale.
* Coop Panga laenuportfell ulatus 2024. aasta lõpu seisuga 1,77 miljardi euroni, kasvades aastaga 283 miljoni euro võrra (+19%). Panga laenude turuosa kasvas aastaga 6,0% pealt 6,3% peale.
* Coop Panga puhaskasum oli 2024. aastal 32,2 miljoni eurot, kahanedes langevate intresside keskkonnas aastaga 18%.
* Panga kulu-tulu suhe tõusis aastaga 41% pealt 50% tasemele ja omakapitali tootlus langes 23,5% pealt 16,2% tasemele.

*Eesti kapitalil põhinev Coop Pank on üks viiest Eestis tegutsevast universaalpangast. Pangal on 211 000 igapäevapanganduse klienti. Coop Pank kasutab jaekaubanduse ja panganduse vahel tekkivat sünergiat ning toob igapäevased pangateenused kodule lähemale. Panga strateegiline omanik on kodumaine kaubanduskett Coop Eesti, mille müügivõrgustikku kuulub 320 kauplust.*

**Lisainfo:**

Paavo Truu

Finantsjuht

Telefon: 5160 231

E-post: [paavo.truu@cooppank.ee](mailto:paavo.truu@cooppank.ee)